Georg von Ritter

Georg Christian Gottlieb von Ritter (Venemaal tuntud kui Georgi Ivanovitš, vene keeles Георгий Иванович фон Риттер) (1731 või 1742Erik Amburgeri andmebaas. Nr 75819. − 10. aprill (vkj) 1807 Pärnu) oli Venemaa keisririigi sõjaväelane (kindralleitnant) ning Kuressaare ja Pärnu komandant.

Elulugu
Pärit ilmselt Saksamaalt. 1760. astus ta Württembergi teenistusse, kust lahkus 1765. aastal. Järgmisel aastal astus Venemaa teenistusse ja temast sai 1. Moskva jalaväepolgu alamporutšik. Läks juba 1767. aastal erru, kuid naasis teenistusse 1770. aastal ja teenis Peterburi leegionis. Osales Vene-Türgi sõjas. Porutšikuks ülendatuna osales sõjas Poola Bari konföderatsiooni vastu. 1776. aastal sai kapteni auastme ja määrati teenima Tallinna jalaväepolku. Alates 1780. aastast teenis majorina Polotski garnisonis. Osales 1794. aasta Poola sõjakäigul. 1797. aastal määrati ta Polotski garnisonipolgu komandöriks. 1798−1800 oli ta Polotski komandant ja Polotski garnisonipataljoni šeff. 1800. aastal läks ta kindralleitnandi auastmes erru, kuid astus juba samal aastal taas teenistusse ja nimetati Permi musketäripolgu šeffiks. 1801−1804 oli ta Kuressaare komandant. Seejärel määrati samale ametikohale Pärnus, kus oli ametis surmani.Русский биографический словарь. Томь 16. Москва: Типография Г. Лисснера и Д. Собко, 1896-1918, lk 231.

Auastmed
 Aasta Kuupäev Auaste  5. oktoober alamporutšik  1. jaanuar porutšik  25. detsember kapten  11. november major  9. detsember alampolkovnik  16. juuni polkovnik  8. juuni kindralmajor  4. märts kindralleitnant

Autasud
40px Püha Vladimiri ordeni IV klass (10. november 1806)

Viited

Kirjandus
Erik Amburgeri andmebaas. Nr 75819 .
Русский биографический словарь. Томь 16. Москва: Типография Г. Лисснера и Д. Собко, 1896-1918. Lk 231 .

Välislingid
Georg von Ritteri portree ja eluloolised andmed

Kategooria:Komandandid
Kategooria:Venemaa keisririigi sõjaväelased
Kategooria:Kuressaare ajalugu
Kategooria:Pärnu ajalugu
Kategooria:Püha Vladimiri IV klassi ordeni kavalerid
Kategooria:Surnud 1807